***Reflex*** je český týždenník vychádzajúci od 3. apríla roku 1990. Venuje sa prevažne spoločenským, politickým, kultúrnym a publicistickým témam.

História časopisu
-----------------

Časopis vznikol krátko po novembrovej revolúcii, hlavne na základe iniciatívy spisovateľa Petra Hájka. Prvé rozhovory o založení časopisu Reflex sa uskutočnili už v januári 1990 v pražskom *Klube novinárov*. Pôvodné logo a grafiku grafiku časopisu vytvoril Aleš Najbrt. Vydavateľom časopisu je od roku 1993 spoločnosť Ringier ČR, a.s. resp. Ringier Axel Springer CZ a.s. - časopis sa vydáva v Česku, k dostatiu je ale tiež na Slovensku, v Belgicku, Nemecku, Rakúsku, Švajčiarsku a Luxembursku. Patrí k najčítanejším tuzemským magazínom svojho druhu (predaný náklad 64 008 výtlačkov *(02/2011, zdroj ABC ČR)*, čítanosť 289 000 čitateľov *(4.Q / 2010 + Q1 / 2011, zdroj Mediaprojekt)*, konkurentmi sú mu Týden a Instinkt. Únia vydavateľov udelila Reflexu titul Časopis roku 2005, 2006, 2007 a 2008 v kategórii spoločenský časopis.

V časopise od roku 1995 pravidelne vychádza dnes už legendárny komiks *Zelený Raoul*, ktorého autormi sú Štepán Mareš (kresby) a redaktori Dan Hrubý, Tomáš Baldýnský a Milan Tesař (texty). V rokoch 2002 - 2008 bol v časopise publikovaný komiks *Hana a Hana*. 

Od januára 2005 do decembra 2007 bol Reflex rozšírený o prílohu *EX (kulturní průvodce)*, ktorá od 3. januára 2008 vychádza iba v elektronickej podobe. Dvakrát ročne vychádza samostatný titul *X (Reflex interview)*, ktorý obsahuje pôvodné rozsiahle rozhovory s 10 osobnosťami z oblasti umenia, vedy, športu a politiky, ktoré pripravili popredný redaktori a fotografi časopisu Reflex. 

Jednou z aktivít Reflexu bol tzv. *Cannabis Cup*, tradičná fotografická súťaž, organizovaná už od roku 2004. V rámci tejto súťaže Reflex publikoval na stránkach časopisu víťazne fotky konope, ktoré vyberala odborná porota zo stoviek prihlásených fotografií a obrázkov. V roku 2009 časopis spustil amatérsku fotografickú súťaž s názvom *AKTY X*, ktorá bola zameraná na fotografiu aktov.

Existuje aj online verzia časopisu, kde je v platenej sekcii na nájdenie aktuálne tlačené vydanie aj archív starších čísiel časopisu. V roku 2010 magazín za svoju internetovú podobu získal v súťaži Křišťálová Lupa 8. miesto v kategórii média - všeobecné.

Šéfredaktori časopisu
---------------------

* Petr Hájek (1990 – 1992)
* Radek Bajgar (1992 – 1993)
* Zdeněk Čech (1993 – 1995)
* Petr Bílek (1995 – 2008)
* Pavel Šafr (2008 – 2011)
* Ivan Hamšík (2011 – 2013)
* Pavel Šafr (2013 - 2015)
* Radek Bajgar (2015 – 2016)
* Marek Stoniš (od roku 2016 doteraz /2021/)

Stáli autori časopisu
---------------------

* Marek Stoniš (šéfredaktor)
* Bohumil Pečinka (zástupca šéfredaktora)
* Jiří X. Doležal (do roku 2019)
* Milan Tesař
* Luděk Staněk
* Tereza Spáčilová
* Jan Šibík (hlavný fotograf)
* Vojtěch Varyš
* Daniel Kaiser
* Miroslav Cvrček
* Dan Hrubý

Kultúrne aktivity
-----------------

* Generálny partner výtvarnej súťaže Cena Jindřicha Chalupeckého
* Mediálny partner festivalu *Tanec Praha*
* *X krát divadlo* - DVD záznamy divadelných predstavení
* *Film X* - filmové DVD
* Mediálny partner *Medzinárodného filmového festivalu Karlovy Vary*
* Mediálny partner festivalu *Colours of Ostrava*
* *Reflex Cannabis Cup*

Referencie
----------

1. ↑  PEČINKA, Bohumil: Causa Reflex. In. *Reflex*, roč. XXXI, 2020, č. 41, s. 43.
2. ↑  VYLEŤAL, Martin. Křišťálová Lupa 2010 zná své vítěze. *Lupa.cz*, 2010-11-26, roč. 12. Dostupné online [cit. 2010-12-07]. ISSN 1213-0702.

Externé odkazy
--------------

* www.reflex.cz - Reflex online

*Tento článok je čiastočný alebo úplný preklad článku Reflex (časopis) na českej Wikipédii.*